E k dink en lees en dink, en kom toe agter dat daar iets besig is om te gebeur, en dit voor ons neuse. Nou ek is nie ‘n siener nie, en ek is nie profeet nie, maar ek kan sien dat daar seine en gebeure en dinge is wat vir my vertel dat die willeperde die ANC gehijack het. Met die babatjie agter in die kar. Dit is vir my ‘n swaar ding om te se, maar ek sien al meer van die Peter Mokaba-tipe uitsprake wat besig is om kop uit te steek. Van Malema-ismes wat vertel dat die ANC terugkeer na sy roots toe. Na daar waar hy vandaan kom. Dat hulle besig is om te probeer om die waardes wat van hulle suksesvolle boelies gemaak het in die dae voor Nelson Mandela vrygelaat is. Uit die dae toe mense saamgestem het of versier is deur ‘n necklace of as ‘n spy doodgemaak is.
Ek sien die ANC al meer militant word onder die leiding van Malema. Jy mag die stelling maar bevraagteken, maar ek begin wonder wie in beheer is – Julius Malema of die altyd-gatkruipende Zuma. Julius Malema gaan eenvoudig voort en maak stellings wat haat en wraak aanblaas , maar niemand gaan voort en ruk hom in die bek nie. Hy gaan aan soos ‘n predsident-in-waiting wat net wag vir Zuma om sy eerste termyn onsuksesvol af te handel.
Maar is Julius so ver uit lyn met die ANC se sienswyse? Is hy nie maar net die punt van die spies wat gebruik kan word om die woede van die massas te toets nie? Is hy nie maar net die puntjie van Umkhonto wat gebruik kan word om die vyand aan te por en te dwing tot aksie nie? Waarvoor die heersers van die nasie kan laat rondhardloop en as hy faal of gekruisig moet word erens op ys gesit word vir ‘n tyd tot hulle hom weer nodig het nie? So iets soos Winnie Mandela?
Ek het my suspisies. Kom ons gaan kyk gou na die ANC se charter – en ek haal dit aan, en merk in rooi wat nie so is op hierdie stadium nie volgens die ANC gebeur het nie, en in blou wat volgens die ANC wel gebeur het, maar in praktyk nie:
Uittreksel van die Freedom Charter van die ANC
Ok, so kom ons gaan kyk na die gedeeltes in Rooi. Dit is gedeeltes wat onderhandel is voor die eerste demokratiese verkiesing, en in die grondwet verskuil is. Hierdie is die areas wat Julius Malema nou met alle mag wil aanval, en sonder om te skroom kan ek se dat dit is met die volle samewerking van die ANC. Die ANC kan egter nie as ondermyners van die grondwet gesien word nie, en dus is al manier om daardie gedeeltes waar te maaik, deur die massa’s op te sweep (sjoe, ek klink nou soos ‘n ou NAT agitator) deur hul ou stel wapens – retoriek, en die beloftes van geld. Dit het gewerk in Zimbabwe, so waarom kan dit nie hier werk nie? Die plaasbesetters wat grond gesteel het by kommersiele boere in Zimbabwe was nie eens gebore toe Zimbabwe onafhanklik geword het nie. Nou kom Malema, wat tien jaar oud was toe die demokratiese Suid-Afrika gebore is, besig om vir dieselfde regte te veg. Hoe ironies.
Nou is hier die kersie op die askoekie – Julius Malema en ‘n afvaardiging van soortelyke inklinasie gaan nou na Zimbabwe om te leer oor Nasionalisme. Malema word met ope arms verwelkom deur die jeugliga van die ZANU PF, en na bewering gaan die spannietjie PHd’s gaan om te leer hoe om ‘n beter Afrika en wereld te bou. Op hul lys van ander lande om te besoek is Sjina, Chili, Venezuela, Brazilie en Kuba. Ryk. Wat ‘n paradys van landjies en piesangrepublieke om te besoek om by te gaan leer? Wil hy gaan leer hoe om ‘n land stelselmatig te destabiliseer en dan die ekonomie te vernietig? Vir wat? ‘n Paar staatstenders, nog ‘n paar groot huise en blink swart motors met blou ligte? Afrika-ekonomie soos toegepas in Zimbabwe waar die met mag in weelde leef, die middelklas vernietig is en die armes armer geword het?
Dit saam met uitsprake van ons geeerde Minister van Land, Gugile Nkwinti, dat die boere sal moet saamwerk met nasionalisering, http://www.news24.com/Content/SouthAfrica/Politics/1057/2df0b64e0e5e4975b7859a2da11a94bb/29-03-2010-10-36/Minister_warns_farmers_to_co-operate nadat daar slegs ses dae gelede deur dieselfde minister gese is dat nasionalisering van grond nie op die kaarte is nie, http://www.news24.com/Content/SouthAfrica/Politics/1057/c5f77ea0f24f4a7da8aa75653f3d662f/24-03-2010-06-07/Land_minister_No_nationalisation
Die aanduidings dat die ANC besig is op groot skaal te mobiliseer om die grondwet aan te val met alles in hul vermoe is besig om baie duidelik te kristaliseer. Tot op hede is die grondwet tot groot effektiwiteite gebruik om die vergrype van die ANC te beperk deur minderhede met veral Solidariteit en Afrifurom wat geveg het vir minderhede, en dan veral vir die blanke minderheid. Daar is egter tekens dat die ANC by hul vyande leer. Eerstens is hulle bereid om die sing van daai liederlike lied van opruiing “Kill the Boer” in die konstitusionele hof te gaan beveg, en tweedens wil hulle nou vir die FF+ daag voor die Menseregtehof oor die uitsprake teen Malema. Dit beloof om ‘n interessante ene te wees, wanneer die ANC die grondwet wat hulle na hul gerief en in diens van die Freedom Charter wil gebruik om hul eie pion (of prins) te beskerm nadat hy verskeie kere vanaf openbare podia in die land haatspraak uitgespoeg het teen al wat blanke is in die land.
Is die ANC bereid om die land te vernietig in najaging van sy ideologie? Is die ANC bereid om rassehaat aan te blaas ter wille van dogmatiek? Is hulle bereid om ‘n wildeperd soos Malema op te saal indie hoop dat hulle hom later kan tem? Net die tyd sal leer.
Written on Tuesday, 30 March 2010 15:55 by Gideon van Zyl
Viewed 45334 times so far.
Published in Subscribe to the RSS feed of Blog Blog / Subscribe to the RSS feed of Politiek Politiek